आरोपी का चेहरा सीसीटीवी फुटेज में कैद हो गया है। आरोपी सात जगह सीसीटीवी कैमरों में भागते हुए दिखाई दे रहा है। नई दिल्ली जिला पुलिस ने वारदात वाले रूट पर लगे 13 कैमरों की सीसीटीवी फुटेज खंगाली थी। आरोपी मौके से रफी मार्ग पर भागते हुए संसद मार्ग की तरफ आया। यहां से वह पटेल चौक पहुंचा। यहां पर ये पैदल चलते हुए एक इमारत में घुसता हुआ दिखाई दे रहा है। आखिरी फुटेज में वह फोन पर बात करते हुए भी दिखाई दे रहा है।